stanford-oval/wikipedia huggingface dataset:
Desiderata

כריכת הספר בו מופיעה הפואמה
דזידרטה (מלטינית, דברים שמשתוקקים או נכספים אליהם) הוא פואמה בפרוזה אודות השגת האושר בחיים. זכויות היוצרים עליה נרשמו ב-1927 על ידי מקס ארמן.
השיר זכה לתפוצה רחבה בשנות השישים ללא ייחוס לארמן, כשנטען שנמצא בכנסיית סיינט פול בבולטימור שבמרילנד, ונכתב ב-1692 (שנת ייסודה). טענה זו התגלתה כאגדה עירונית כיוון שארמן שמר כמה מגרסאותיו לשיר. גרסה בקולו של לס קריין הגיעה למקום השמיני לפי דירוג המגזין "בילבורד" בסוף שנת 1971.
מקטעים

Go placidly amid the noise and the haste:,
and remember what peace there may be in silence:. 

...

You are a child of the universe:,

no less than the trees and the stars:;

you have a right to be here:. 

And whether or not it is clear to you:,

no doubt the universe is unfolding as it should:.
…

With all its sham, drudgery, and broken dreams:, 

it is still a beautiful world:.
 
Be cheerful. Strive to be happy:
...
…
זכויות יוצרים

ב-1927 רשם ארמן את זכויותיו בשיר (סימון מספר 962402). עם מותו, עברו זכויות אלו לאלמנתו, ברטה, וב-1962 ירשן אחיינה. ב-1971 נמכרו הזכויות להוצאה לאור קרשנדו, בבעלות רוברט בל. עם זאת, ארמן לא הוסיף את סימן זכויות היוצרים לכמה עותקים שהופצו באופן חופשי. נושא זכויות היוצרים נדון בבית המשפט במקרה Bell v. Combined Registry Co בו קבע בית המשפט כי מאחר שארמן שחרר לרשות הציבור את היצירה, הרי שוויתר למעשה על זכויות היוצרים. משרד זכויות היוצרים האמריקני ציין את החלטת בית המשפט בדוחות השנתיים של 1976 ו-1977 באומרו: "ההפקעה קרתה עקב פרסום רשמי של עותקים ללא הסימון ההולם".
לשיר גרסאות שונות המסתיימות הן ב-"be careful" והן ב-"be cheerful" בהיעדר מקור מוחלט, נראה שההחלטה בדבר הסיום הנכון נותרת בידי הקורא.
הקלטות נוספות

היצירה הוקלטה גם כמחשבות ספוק באלבום "שני צדדיו של לנרד נימוי" ב-1968 על ידי לנרד נימוי (כדמות ספוק) בליוויו המוזיקלי של צ'ארלס ר. גרין. במסע בין כוכבים 6: הארץ הלא נודעת, בתחילת הסרט, כשספוק משוחח עם הולרים על השתנות הסביבה הפוליטית הוא מנסח מחדש את השורה אודות היקום: "היקום יתגלה כפי שנועד". 
קיימות הקלטות במספר שפות נוספות, רובן משתמשות באותה מוזיקת רקע ואף בפזמון האנגלי.
לשיר חוברו מספר פרודיות, בהן: דטריוראטה של הנשיונל למפון, וגרסה קלינגונית - דיסאינטגרטה.
בישראל

בישראל מוכרת היצירה בעיקר בזכות השמעתה התדירה של גרסתה האנגלית בקול השלום בקולו של אייבי נתן. דגימה משידור כזה מופיעה בשירו של ברי סחרוף, 77'.
ספר השירים בו היא מופיעה תורגם לעברית בשם "כיסופים: מילים לחיים", בהוצאת כנרת.
ראו גם

Wear Sunscreen
הערות שוליים

↑  דיסאינטגרטה
| --- | --- |
בקרת זהויות :  MusicBrainz work: 12834d61-7d94-3adf-a871-c44d227e7c23
ESCP Business School

| --- | --- |


 בית ספר לעסקים
 מוטו:  It all starts here 
 תקופת הפעילות:  1 בדצמבר 1819 – הווה (204 שנים) 
 מייסדים:  Vital Roux, ז'אן-בטיסט סה 
 תלמידים
 :  8,000 
 מיקום
 מדינה:  צרפת צרפת
 קואורדינטות:  48°51′52″N 2°22′51″E﻿ / ﻿48.8644°N 2.380789°E﻿ / 48.8644; 2.380789
 escp.eu
 he
 
ESCP Europe הוא מוסד יוקרתי להשכלה גבוהה הכפוף ללשכת המסחר והתעשייה של פריז. ESCP Europe נוסד בשנת 1819 והוא המוסד האקדמי הוותיק ביותר בעולם ללימודי מנהל עסקים.
ל-ESCP Europe קמפוסים בפריז, לונדון, מדריד, ברלין וטורינו. בצרפת, המוסד נמנה בין בתי הספר הגבוהים הנקראים גרנד אקול, אשר מגייסים את תלמידיהם באמצעות בחינות תחרותיות בכתב ובעל פה.
המוסד מפעיל בין היתר תוכניות חילופי סטודנטים ושיתוף פעולה עם בית הספר למנהל ליאון רקנאטי של אוניברסיטת תל אביב ומסלול ה-MBA של הטכניון.
דירוג

למוסד מסורת ארוכה של מצוינות אקדמית ופתיחות בינלאומית. התואר השני בניהול של ESCP Europe דורג במקום הראשון בעולם על ידי ה-Financial Times ב-2010 והגיע למקום השני בדירוג ב-2012. תוכנית ה-EMBA של המוסד דורגה במקום ה-15 בעולם על ידי ה-Financial Times ב-2009 ובמקום ה-3 בעולם עבור צבירת ניסיון בינלאומי ב-2012. התואר במימון דורג במקום ה-7 בשנת 2012. התואר באסטרטגיה וייעוץ דורג במקום ה-1 בצרפת בשנת 2018 על ידי SMBG
בוגרים

ל-ESCP Europe כ-40,000 בוגרים. בין הבוגרים הבולטים: ראש ממשלת צרפת לשעבר, ג'אן פייר רפראן; מנכ"ל חברת הנפט Total, קריסטוף דה מרג'רי; מנכ"ל Hermes, פטריק טומאס; מנכ"ל קבוצת SEB, תיירי דה לה טור ד'ארטז; מייסד Danone, אנטואן ריבו; מנכ"ל Ernest and Young באירופה המערבית, פטריק גונל, ורבים אחרים.
בוגרים בישראל

בין הבוגרים הבולטים בעלי אזרחות ישראלית, מיכאל גולן, מייסד ומנכ"ל גולן טלקום, ופרופ' דניאל רואש, אשר מכהן כראש לשכת המסחר ישראל-צרפת ומרצה בין היתר ב-ESCP Europe ובטכניון. בוגר נוסף הוא ג'אן מארק דארדיה, מנהל השיווק הגלובלי של מכתשים אגן תעשיות.
הערות שוליים

↑  History of ESCP Europe Business School
↑  Partenariats d’échange ESCP Europe : Tel Aviv University
↑  MBA - מגיסטר במנהל עסקים | לקראת תואר שני | טכניון לימודי המשך
↑  Business school rankings from the Financial Times - Masters in Management 2013
↑  Business school rankings from the Financial Times - Masters in Management 2012
↑  Business school rankings from the Financial Times - Executive MBA Ranking 2013
↑  ESCP Europe Executive MBA ranked in the global top 3 for international experience
↑  Business school rankings from the Financial Times - Masters in Finance Pre-experience 2012
↑  SMBG ranking
↑  http://www.terredisrael.com/infos/?p=46984
↑  Adama Global - Simply. Grow. Together
| --- | --- |
בקרת זהויות :  NLI: 987012546304105171  BnF: cb16196632r (data)  GND: 16067833-X  ISNI: 0000 0001 1544 4083  LCCN: n2009047155  VIAF: 144762181   WorldCat (עם VIAF): 144762181
Design science research

Design science research הוא סוג מחקר במערכות מידע. DSR מגדיר סט של טכניקות אנליטיות ופרספקטיבות לפיתוח יישום (artifact) חדשני בתחום מערכות המידע, תיעוד השימוש ביישום וניתוח תהליך יצירתו משמשים את החוקר ליצירת תובנות תאורטיות אודות תחום המחקר אליו קשור היישום ולהבנה מעמיקה יותר של הבעיה שלשמה פותח היישום.
ב-DSR, התחומים הנחקרים הם מעט יותר פרגמטיים מטבעם מאשר אלו הנחקרים במחקר הסיבתי הקלסי. ניתן לראות במחקר מסוג DSR כתהליך שבא לשפר ולהבין יותר טוב את הביצועים האינדיבידואלים והארגוניים בסביבת מערכות המידע. קיימות שתי קבוצות מחקרים שונות של חוקרים בתחום ה-DSR, האחת היא קבוצת המחקרים של פרופסור אלן הבנר והשנייה היא של פרופסור ג'ואן ארנסט ואן אייקן. לפי פרופסור ואן אייקן מטרת ה-DSR היא לייצר ידע שישמש בעתיד מומחים שונים הפועלים בתחום בו עוסק המחקר ושלשמו פותח היישום בו עוסק המחקר. ניתן להבחין בין מטרת ה-DSR למטרות מחקרים מסבירים (explanatory sciences), מחקרים נטורליסטיים או סוציולוגיים שמטרתם לייצר ידע לתיאור, חיזוי והסבר תופעות שונות. לטענת האבנר המטרה העיקרית של DSR היא לייצר ידע שיסייע להבין טוב יותר תחום במערכות מידע, זאת באמצעות פיתוח היישום‏ (designed artifact).
גורמים היסטוריים לפיתוח DSR

ניתן למצוא אלמנטים מרכזיים ומאפיינים של DSR בעבודות ומחקרים רבים שנעשו עוד מהימים הראשונים של מדעי המחשב. מדעני מחשבים ביצעו מאז ומעולם DSR מבלי לכנות בשם זה את עבודתם, הם פיתחו ארכיטקטורות חדשות למחשבים, שפות תכנות חדשות, מהדרים, אלגוריתמים, מבני וקובצי נתונים חדשניים, שיטות אחסון נתונים וכו'. לעומת מדעי המחשב, המחקרים הראשונים בתחום מערכות המידע התמקדו בניסוחים תאורטיים של גישות לפיתוח מערכות ושיטות. פילוסופיית המחקר הדומיננטית הייתה לצבור חומר תאורטי על מנת שההשערות בתחום יהיו מבוססות על מגוון עשיר של מקורות. מחקרים שנעשו מתחילת שנות ה-90 ואלך גרסו כי אסטרטגיה זו של פיתוח תאוריה מחקרית עם השלכות מעשיות נשארה בתחום האקדמי ולמעשה נכשלה כישלון חרוץ ביכולתה לעניין את הסביבות הארגוניות שעובדות בפועל עם מערכות מידע. כישלון זה הוביל לפיתוח מתודולוגיות פרקטיות דוגמת ה-DSR.
מאפייני ה-DSR

DSR מתבצע באמצעות רצף של פעילויות מומחים אשר יוצרים מוצר או יישום חדשני. היישום מאפשר לחוקר להבין טוב יותר את תחום המחקר בו הוא עוסק, פיתוח הכלי למעשה מביא את החוקר לניסוח מחדש של הבעיה הנבדקת, מה שמביא גם לפיתוח טוב יותר של הפתרון וכך באופן איטרטיבי שוב מתבהרת גם הבנת הבעיה. היישום הסופי שנוצר על ידי החוקר נוצר באמצעות אותה לולאה שתנאי העצירה שלה מגיע כאשר היישום מתכנס לכדי פתרון שאינו משתנה. לפי ואן אייקן, ניתן להגיד ש-DSR מהווה מחקר מסוג mode 2 בכך שהמחקר הוא חוצה תחומים וכי הוא מכוון לכדי יצירת פתרון שיהיה רלוונטי לגורם המממן את המחקר. זאת לעומת מחקר מסוג mode 1 שתוצריו רלוונטיים אך ורק תחום מחקרי אחד ותוצריו הם אקדמיים בלבד. קיימים 7 קווים מנחים בביצוע DSR:
תיכון כיישום - מחקר שהוא DSR חייב לייצר יישום חיוני דוגמת מודל, שיטה או כלי מוחשי כלשהו.
רלוונטיות הבעיה – המטרה ב-DSR היא לפתח פתרונות מבוססות טכנולוגיה לבעיות עסקיות הרלוונטיות למציאות החוץ אקדמית.
הערכה רציפה של היישום– היעילות והאיכות של היישום שנוצר חייב להיבדק באופן קפדני באמצעות שיטות בדיקה תקפות מבחינה מדעית.
תרומה מחקרית - DSR אפקטיבי חייב לספק תרומה משמעותית דוגמת פיתוח תאוריה, יצירת מתודולוגיה סדורה לפיתוח כלי וכו'.
קפדנות מחקרית – DSR חייב להיעשות תוך התייחסות לשיטות ממחקרים דומים שנעשו בעבר.
יצירת היישום כתהליך חיפוש – החיפוש אחר יישום אפקטיבי דורש שימוש באמצעים קיימים ליצירת כלי מוחשי תוך העמקת ההבנה ויצירת חוקים חדשים בתחום הנחקר או אפילו הגדרה מחדש של התחום אם יש צורך בכך.
נגישות המחקר – DSR הוא מחקר שצריך להיות נגיש מחד לאנשי תעשייה מוכווני טכנולוגיה וניהול ומאידך לחוקרים שעשוים להפיק תועלת מהתובנות המחקריות העולות ממנו.
בחינת ההשערות ומודל 3 המעגלים ב-DSR

ניתן לחלק את אופן בחינת ההשערות במחקר שהוא DSR לשני סוגים – סוג אחד הוא בחינת השערות בסביבה מלאכותית (artificial evaluation) תחתיו נכנסות בדיקות מעבדה, ניסויים, סימולציות, הוכחות מתמטיות וכו'. הסוג השני הוא בחינת השערות בסביבה טבעית (naturalistic evaluation) – בגישה זו הבחינה היא תמיד אמפירית ועל כן תחת הגדרה זו נכנסות שיטות כמו חקר מקרה, ביצוע סקרים, ומחקר פעולה (action research). ניתן לראות DSR כהתגלמות של 3 מעגלים הקשורים באופן הדוק זה לזה. מעגל הרלוונטיות (relevance cycle) הוא המעגל שמייצג את תיכון היישום, מעגל זה מייצג את הכלי המפותח כקלט להבנת התחום אותו אנו חוקרים ובנוסף במעגל זה נקבעים הקריטריונים המוסכמים להערכת תוצאות המחקר. המעגל השני הוא ה-rigor cycle, במעגל זה על החוקר להבטיח כי היישום המפותח אכן חדשני, זאת באמצעות סיכום מעמיק והתמצאות במחקרים שנעשו עד כה בתחום, ההנחה היא כי הכלי יכול להיות חדשני אך ורק אם נמצא בבירור כי היישומים הקיימים לא עונים על הדרישות הקיימות ולא מסייעים להבין טוב יותר את הבעיה מולה עומד החוקר. המעגל המרכזי הוא ה-design cycle שמהווה למעשה את החיבור בין שני המעגלים האחרים. מעגל זה מתאר את הקשר הרציף וההתכתבות המתמדת שצריכה להתבצע בין ה-rigor cycle לבין ה-relevance cycle.
דוגמאות למחקרים מסוג DSR

קיימות מספר דוגמאות למחקרים מסוג DSR, לרוב בתחום איכות המידע ואיכות הנתונים. בשנת 2012 פורסם על ידי החוקרים אוסטרובסקי והלפרט מאוניברסיטת דבלין מחקר שמטרתו להוות דוגמה לביצוע מחקר מסוג DSR, במסגרת המחקר פותח כלי תומך החלטה כאשר מטרת הכלי הייתה לבחון זווית מסוימת של התאוריה לפיה להצגת מידע (information representation) יש השפעה על איכות המידע (נכונות המשתמש להשתמש בו). אוסטרובסקי והלפרט מציגים את תהליך המחקר לפי הקווים של DSR כאשר בחינת ההשערות נעשית בכלים ניסויים שמופעלים על הכלי המפותח. במחקר נוסף שנערך על ידי אותם חוקרים בשנת 2012 הודגם כיצד מעורבות אנושית בקביעת טכניקת אומדן איכות המידע משפרת את טכניקת אומדן איכות המידע, זאת באמצעות חקר מקרה שכלל בניית יישום (artifact) בהתאם לקווים המנחים של DSR.
בישראל, מחקר שנערך באוניברסיטת בן-גוריון בשנת 2010 הציג באמצעות פיתוח יישום לפי עקרונות ה-DSR כיצד שילוב מנגנוני המלצה מבוססי שימוש בנתוני עבר משפיע על איכות קבלת ההחלטות בכלים תומכי החלטה. מחקר נוסף שנערך בבן-גוריון הציג יישום ששימש כאמצעי לבחינת ההשערה לפיה הוספת אלמנטים של רשתות חברתיות למערכת תומכת החלטה משפיעה על תהליך קבלת ההחלטות של המשתמש במערכת.
הערות שוליים

↑  Kuechler B, Vaishnavi V. On theory development in design science research: Anatomy of a research project. European Journal of Information Systems. 2008;17(5):489-504.
1 2 3  Van Aken JE. Management research as a design science: Articulating the research products of mode 2 knowledge production in management. Br J Manage. 2005;16(1):19-36.
↑  Hevner AR, March ST, Park J, Ram S. Design science in information systems research. MIS quarterly. 2004;28(1):75-105.
1 2  Iivari J. A paradigmatic analysis of information systems as a design science. Scandinavian Journal of Information Systems. 2007;19(2):39.
↑  Walls JG, Widmeyer GR, El Sawy OA. Building an information system design theory for vigilant EIS. Information systems research. 1992;3(1):36-59.
↑  Markus ML, Majchrzak A, Gasser L. A design theory for systems that support emergent knowledge processes. Mis Quarterly. 2002:179-212.
↑  Ostrowski L, Helfert M. Reference model in design science research to gather and model information. . 2012.
↑  Hevner AR. The three cycle view of design science research. Scandinavian Journal of Information Systems. 2007;19(2):87.
INS וארשה

|  מידע על המבנה |
| --- | --- |
 סוג:  בסיס חיל הים
 נשלט על ידי:  חיל הים ההודי
 קואורדינטות:  14°45′51″N 74°07′42″E﻿ / ﻿14.76422222°N 74.12843333°E﻿ / 14.76422222; 74.12843333
  (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיINS וארשה(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיINS וארשה
 
INS וארשה (באנגלית: INS Varsha) הוא בסיס ימי בבנייה עבור חיל הים ההודי במסגרת פרויקט וארשה, אחד הפרויקטים המסווגים והשמורים של הודו. הבסיס מיועד להיות בסיס הבית עבור הצי החדש של הספינות והצוללות הגרעיניות של הודו. הוא תוכנן להיות בטווח של עד 200 קילומטרים מויסאקפאטנאם (מפקדת הפיקוד המזרחי של חיל הים).
Design of a Decade: 1986–1996 (וידאו)

Design of a Decade: 1986–1996 (בעברית: עיצוב של עשור: 1986–1996) הוא אלבום וידאו של הזמרת-יוצרת האמריקאית, ג'נט ג'קסון, אשר יצא לאור ב-10 באוקטובר 1995, על ידי חברת התקליטים איי אנד אם רקורדס.
בארצות הברית קיבל אלבום הווידאו את תואר הזהב על מכירות של למעלה מ-50,000 עותקים במדינה.
רקע והצלחה

אלבום הווידאו מכיל וידאו קליפים של ג'נט ג'קסון אשר יצאו בין שנת 1986 לשנת 1996. אלבום הווידאו יצא לאור ביחד עם אלבום האוסף שלה הנושא את אותו השם, Design of a Decade: 1986–1996. שני האלבומים זכו להצלחה.
בנוסף לכך, יצא אלבום הווידאו בפורמט VHS ובדצמבר 2001, יצא לאור מחדש בפורמט די וי די בארצות הברית בלבד.
רשימת השמעה

| מס' | שם | משך |
| --- | --- | --- |
| 1. | What Have You Done for Me Lately  |   |
| 2. | Nasty  |   |
| 3. | When I Think of You  |   |
| 4. | Control  |   |
| 5. | Let's Wait Awhile  |   |
| 6. | The Pleasure Principle  |   |
| 7. | Miss You Much  |   |
| 8. | Rhythm Nation  |   |
| 9. | Escapade  |   |
| 10. | Alright  |   |
| 11. | Come Back to Me  |   |
| 12. | Black Cat  |   |
| 13. | Love Will Never Do (Without You)  |   |
| 14. | That's the Way Love Goes  |   |
| 15. | Whoops Now  |   |
| 16. | Runaway  |   |
| 17. | Runaway Documentary  |   |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 50,000 |
היסטורית יציאות לאור

| מדינה | תאריך יציאה | חברת תקליטים |
| --- | --- | --- |
| עולם | 10 באוקטובר 1995 | A&M |
| ארצות הברית | 4 בדצמבר 2001 | A&M |
Design of a Decade: 1986–1996

Design of a Decade: 1986–1996 (בעברית: עיצוב של עשור: 1986–1996) הוא אלבום אוסף של הזמרת-יוצרת האמריקאית, ג'נט ג'קסון, אשר יצא לאור ב-10 באוקטובר 1995, על ידי חברת התקליטים A&M רקורדס.
אלבום האוסף נועד לחגוג עשור מאז הפריצה שלה 10 שנים קודם לכן עם אלבומה Control, והוא מכיל את ארבעה עשר השירים הכי מצליחים שלה עד לאותה התקופה, בתוספת של שני שירים חדשים אשר יצאו כסינגלים מהאלבום. בנוסף לגרסה הרגילה, יצאה לאלבום גם גרסה מורחבת אשר כוללת שתי גרסאות מחודשות לשירים ישנים של ג'קסון.
רקע

באותה תקופה הצלחתה של ג'קסון הגיעה לגבהים חדשים וחברות תקליטים רבות רצו להחתים אותה, ביניהם גם וירג'ין רקורדס אשר הציעו לג'קסון חוזה על סך של בין 32–50 מיליון דולר ובשנה לאחר מכן ג'קסון חידשה עמם את החוזה תמורת 80 מיליון דולר ובכך שברה את השיא של מייקל ג'קסון ומדונה לחוזה היקר ביותר בהיסטוריה בין אמן לחברת תקליטים.
ג'קסון נענתה להצעה בחיוב אך היא עדיין הייתה צריכה לסיים את החוזה שלה עם A&M ולכן הוציאה אלבום זה. על מנת לנצל את ההצלחה של ג'קסון לפניי שהיא עוזבת אותם, A&M קידמו את האלבום באופן אגרסיבי בתוכניות שיווק בשווי של מיליוני דולרים אשר כללו פרסומים בעשרות מגזינים, ראיונות בטלוויזיה וכולי.
ביקורת והצלחה

האלבום קיבל ביקורות חיוביות מהמבקרים בעיקר בזכות האוסף הגדול של השירים שהוא מכיל אך הרבה מתחו ביקורת של שם האלבום המטעה מכיוון שרוב השירים באלבום הם מהשנים 1991-1986. ב-AllMusic הוענק לאלבום ציון של ארבעה וחצי כוכבי זהב.
כמו כן, אלבום האוסף זכה להצלחה רבה בעולם; בארצות הברית הוא הגיע למעמד פלטינה מרובעת עם מכירות של למעלה מ-4.3 מיליון עותקים, ובעולם כולו הוא מכר 10 מיליון עותקים.
רשימת רצועות

| Design of a Decade: 1986–1996> מס' | Design of a Decade: 1986–1996> שם | Design of a Decade: 1986–1996> משך | Design of a Decade: 1986–1996>  | Design of a Decade: 1986–1996>  | Design of a Decade: 1986–1996>  | Design of a Decade: 1986–1996>  | Design of a Decade: 1986–1996>  | Design of a Decade: 1986–1996>  | Design of a Decade: 1986–1996>  |
| --- | --- | --- | --- | --- | --- | --- | --- | --- | --- |
| 1. | Runaway  | 3:34 |  |  |  |  |  |  |  |
| 2. | What Have You Done For Me Lately  | 4:44 |  |  |  |  |  |  |  |
| 3. | Nasty  | 4:03 |  |  |  |  |  |  |  |
| 4. | When I Think of You  | 3:55 |  |  |  |  |  |  |  |
| 5. | Escapade  | 4:44 |  |  |  |  |  |  |  |
| 6. | Miss You Much  | 4:12 |  |  |  |  |  |  |  |
| 7. | Love Will Never Do (Without You) [Single Version]  | 4:34 |  |  |  |  |  |  |  |
| 8. | Alright (Shep Pettibone Remix)  | 4:38 |  |  |  |  |  |  |  |
| 9. | Control  | 5:14 |  |  |  |  |  |  |  |
| 10. | The Pleasure Principle (Edit)  | 4:13 |  |  |  |  |  |  |  |
| 11. | Black Cat  | 4:47 |  |  |  |  |  |  |  |
| 12. | Rhythm Nation (Extended Version)  | 5:58 |  |  |  |  |  |  |  |
| 13. | That's the Way Love Goes  | 4:25 |  |  |  |  |  |  |  |
| 14. | Come Back To Me  | 5:36 |  |  |  |  |  |  |  |
| 15. | Let's Wait Awhile  | 4:36 |  |  |  |  |  |  |  |
| 16. | Twenty Foreplay  | 6:06 |  |  |  |  |  |  |  |
| משך כולל: | משך כולל: | 75:19 |  |  |  |  |  |  |  |
מיקומי שיא

|   ‏‏‏  מצעדים ודירוגים (1995-96)> מדינה |   ‏‏‏  מצעדים ודירוגים (1995-96)> מצעד |   ‏‏‏  מצעדים ודירוגים (1995-96)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 15 |
|  אוסטרליה | מצעד האלבומים האוסטרלי | 2 |
|  אירלנד | מצעד האלבומים האירי | 2 |
|  ארצות הברית | בילבורד 200 | 3 |
|  ארצות הברית | מצעד אלבומי ה-R&B/היפ-הופ | 4 |
|  גרמניה | GfK – טופ 100 | 10 |
|  דנמרק | היטליסטן | 6 |
|  דרום אפריקה | אנטרטיינמנט מוניטורינג אפריקה | 2 |
|  הולנד | מצעד 100 האלבומים ההולנדיים | 8 |
|  הונגריה | Mahasz | 5 |
|  הממלכה המאוחדת | מצעד האלבומים הבריטי | 2 |
|  הממלכה המאוחדת | מצעד אלבומי ה-R&B | 1 |
|  ולוניה | אולטראטופ 40 | 6 |
|  יפן | אוריקון | 4 |
|  ניו זילנד | המצעד הניו זילנדי הרשמי | 1 |
|  סקוטלנד | מצעד האלבומים הסקוטי | 4 |
|  פינלנד | המצעדים הפיניים הרשמיים | 8 |
|  פלנדריה | אולטראטופ 50 | 7 |
|  צרפת | SNEP | 2 |
|  קנדה | מצעד האלבומים הקנדי | 5 |
|  שווייץ | המצעד השווייצרי | 6 |
|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |
| --- | --- | --- |
|  ארצות הברית | בילבורד 200 | 173 |
|   ‏‏‏  מצעדי סוף שנה (1995-96)> מדינה |   ‏‏‏  מצעדי סוף שנה (1995-96)> מצעד |   ‏‏‏  מצעדי סוף שנה (1995-96)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 6 |
|  ארצות הברית | בילבורד 200 | 55 |
|  גרמניה | GfK – טופ 100 | 92 |
|  הולנד | מצעד 100 האלבומים ההולנדיים | 77 |
|  הממלכה המאוחדת | מצעד האלבומים הבריטי | 21 |
|  ניו זילנד | המצעד הניו זילנדי הרשמי | 33 |
|  פלנדריה | אולטראטופ 50 | 71 |
|  צרפת | SNEP | 50 |
|  קנדה | מצעד האלבומים הקנדי | 59 |
SOR CN 12

| --- | --- |

SOR CN 12
 מאפיינים כלליים
 יצרן:  SOR Libchavy (פול') (שם רשמי: "SOR Libchavy spol. s r.o")
 שנות ייצור:  2004–הווה
 הרכבה:  צ'כיה צ'כיה
 אורך:  11,970–11,990מ"מ
 רוחב:  2,525 מ"מ
 גובה:  3,000 מ"מ
 משקל:  8.75 טון (ריק)  9.7 טון (ריק)  9.95 טון (ריק)
 מפרט טכני
 מנוע:  V6 צילינדרים, 5,880 סמ"ק המפיק 264 כ"ס מנוע מתוצרת איווקו, סוג מנוע "", מנוע טורבו דיזל
 הילוכים:  תמסורת 6 מהירויות  מתוצרת "ZF", סוג "6S 1010 BO"
SOR CN 12 הוא אוטובוס בינוני עירוני מתוצרת יצרנית האוטובוסים הצ'כית SOR Libchavy (פול') (שם רשמי: "SOR Libchavy spol. s r.o") אשר מיוצר בצ'כיה משנת 2004.
ממאפייני דגם "SOR CN 12"

גוף הרכב מרותך מחלקי פלדה.
אוטובוס דו-צירי, המרחב לפני הציר האחורי הוא רצפה נמוכה.
הציר המונע הוא הציר האחורי והמנוע עם תיבת ההילוכים ממוקם מתחת לרצפה מאחור
2 דלתות כניסה.
מספר נוסעים: 33 מושבים + 41 נוסעים בעמידה + נהג, 47 מושבים + 36 נוסעים בעמידה + נהג, 39 מושבים + 45 נוסעים בעמידה + נהג, 41 מושבים + 33 נוסעים בעמידה + נהג.
אוטובוס נמוך-רצפה, בחלקו האחורי של הרכב, יש שני מדרגות (כחלק מקומה נמוכה והדלת האחרונה).
גובה משתנה ייחודי של גג הרכב, קומה נמוכה נמצאת בערך בשני שלישים מהאוטובוס
מנוע V6 צילינדרים, 5,883 סמ"ק (טורבו-דיזל).
גלריה

דגם "SOR CN 12"
דגם "SOR CN 12"
דגם "SOR CN 12"
דגם "SOR CN 12"
דגם "SOR CN 12"
דגם "SOR CN 12"
דגם "SOR CN 12"
ראו גם

SOR B 7,5
SOR B 9,5
SOR BN 9,5
הערות שוליים

↑  מנוע איווקו סוג "F4AE3682E" phototrans.eu/07,95,0
↑  דגם "SOR CN 12", שנת 2007 (נכנס לשירות ב-2008) imhd.sk/nr/vehicle-type-description/343/SOR-CN-12
↑  דגם  "SOR CN 12" csad.com/galerie-sor-cn-12
↑  דגם CN 12,3, דגם "SOR CN 12" - מפרט sor.cz/wp-content/uploads/2017/09/CN_12-123
SOR BN 10,5

| --- | --- |

SOR BN 10,5
 מאפיינים כלליים
 יצרן:  SOR Libchavy (פול') (שם רשמי: "SOR Libchavy spol. s r.o")
 שנות ייצור:  2005 – הווה
 הרכבה:  צ'כיה צ'כיה
 אורך:  10,750 מ"מ
 רוחב:  2,525 מ"מ
 גובה:  3,000 מ"מ
 משקל:  8.1 טון (נטו) / 15.0 טון (כושר העמסה מקסימלי)
 בסיס גלגלים:  5,600 מ"מ
 מפרט טכני
 מנוע:  V6 צילינדרים, 5,880 סמ"ק המפיק 248 כ"ס ב-2,500 סל"ד מנוע מתוצרת איווקו, סוג מנוע "F4AE3682F", מנוע טורבו דיזל
 הילוכים:  תמסורת ידנית - 6 מהירויות  מתוצרת "ZF", סוג "ZF Ecomat" (אנ')  תמסורת אוטומטית - 6 מהירויות מתוצרת "Allison" מסוג "T280R"
 מהירות מרבית:  80 קמ"ש
SOR BN 10,5 הוא אוטובוס בינוני עירוני מתוצרת יצרנית האוטובוסים הצ'כית SOR Libchavy (פול') (שם רשמי: "SOR Libchavy spol. s r.o") אשר מיוצר בצ'כיה משנת 2005.
ממאפייני דגם "SOR BN 10,5"

אוטובוס דו-צירי.
3 דלתות כניסה.
פריסת דלתות: 1-2-1.
מספר מושבים: 29–32 מושבים + 57–60 נוסעים בעמידה + נהג.
אוטובוס נמוך-רצפה: גובה רצפה מקרקע – 32 ס"מ (דלת כניסה ראשונה), 34 ס"מ (דלת כניסה אמצעית).
גובה רצפה מקרקע – 80 ס"מ (דלת כניסה אחורית).
רוחב דלת: 66 ס"מ, 80 ס"מ, 1.20 מטר.
קיבולת מכל דלק: 160–240 ליטר.
מערכת מיזוג אוויר.
ABS.
מערכת בקרת משיכה.
מערכת בקרת יציבות.
גלריה

דגם "SOR BN 10,5"
דגם "SOR BN 10,5"
דגם "SOR BN 10,5"
דגם "SOR BN 10,5"
דגם "SOR BN 10,5"
דגם "SOR BN 10,5"
דגם "SOR BN 10,5" - מבט למושבי הנוסעים
ראו גם

SOR B 7,5
SOR B 9,5
SOR BN 9,5
SOR CN 12
הערות שוליים

↑  דגם "SOR BN 10,5" - מפרט imhd.sk/ba/popis-typu-vozidla/426/SOR-BN-10-5
↑  דגם "SOR BN 10,5" (בצ'כית) web.archive.org/web/20090220160102
↑  דגם: "SOR BN 12", דגם "SOR BN 10,5" - מפרט sor.cz/wp-content/uploads/2018/09/BN_105-12_
Johnny, Johnny Come Home

"Johnny, Johnny Come Home" (בתרגום חופשי מאנגלית: ג'וני, ג'וני חזור הביתה) הוא שיר של הצמד הנורווגי "אוולאנש" (אנ'). השיר יצא לאור ב־1989 כסינגל הראשון מתוך אלבום הבכורה של הצמד, "Avalanche", והפך ללהיט המזוהה ביותר עם הצמד.
השיר פורסם פעמיים: לראשונה בסוף 1988 עם עטיפה אדומה, ובמרץ 1989 ברמיקס חדש ובעטיפה כחולה.
הצלחה

במולדתו של הצמד, נורווגיה, השיר הגיע למקום השלישי, ובסך הכל שהה 11 שבועות ב־10 הגדולים. בישראל השיר הוצג למצעד רשת ג' ב־9 ביולי 1989, ובשבוע שלאחר מכן ערך את הופעת הבכורה שלו במצעד במקום התשיעי. ב־6 באוגוסט הגיע למקום הראשון. בסך הכל שהה השיר לפחות תשעה שבועות במצעד השבועי. במצעד השנתי של התחנה הוא דורג במקום השמיני. בצרפת ערך השיר את הופעת הבכורה במצעד ב־1 באפריל 1989 במקום ה־43. בשבוע השישי שלו הוא נכנס לעשרת הגדולים במצעד. הוא הגיע למקום הראשון בשבוע ה־10 ונשאר בו במשך שמונה שבועות רצופים, עד שהודח ממנו לטובת השיר "למבדה" של להקת "קאומה". מאז צנח הדירוג שלו במצעד. בסך הכל שהה השיר 17 שבועות ב־10 הגדולים ו־26 שבועות ב־50 הגדולים. הסינגל פורסם גם בגרמניה, אך לא הצליח ולא דורג במצעד. במצעד אירופה הוט 100 ערך השיר את הופעת הבכורה שלו ב־28 באפריל 1989 במקום ה־98 והגיע למקום השני בשבוע ה־15 שלו במצעד. בסך הכל שהה השיר 23 שבועות במצעד, שמונה מתוכם ב־10 הגדולים.
רשימת השמעה > סינגל 7 אינץ' (אירופה)

"Johnny, Johnny Come Home" ‏ – 4:14
"Johnny, Johnny Come Home" (מיקס דאנס)‏ – 4:03
רשימת השמעה > סינגל תקליטור (גרמניה)

"Johnny, Johnny Come Home" ‏ – 8:38
"Johnny, Johnny Come Home" (גרסת סינגל) ‏ – 4:14
"Johnny, Johnny Come Home" (מיקס דאנס)‏ – 4:03